Kynntu þér reglurnar vel og mundu að fylgja þeim . Það gerir hlutina einfaldari , þannig að allt gangi vel og skólagangan verði með eðlilegum hætti . 1 . Almennar skólareglur 1.1 Nemendur skulu sækja allar kennslustundir og koma stundvíslega til kennslu . 1.2 Ef kennsla hefst ekki stundvíslega og forföll kennara hafa ekki verið tilkynnt skulu nemendur spyrjast fyrir um orsökina á skrifstofu skólans . 1.3 Nemendur og starfsmenn Tækniskólans skulu virða gildi , stefnur og reglur skólans . 1.4 Gagnkvæm virðing , kurteisi og prúðmennska skal ríkja í skólanum svo og hvar sem nemendur og starfsmenn koma fram í nafni skólans . 1.5 Nemendum ber að fara eftir fyrirmælum starfsmanna skólans . 1.6 Nemendum og starfsmönnum ber að ganga snyrtilega um húsakynni skólans og fara vel með muni í hans eigu . 1.7 Skólahúsnæðið og lóðir eru tóbakslaus svæði , þ.m.t. munntóbak og rafrettur . Einnig er óheimilt að hafa tóbaksáhöld sýnileg í skólanum m.a. rafsígarettur . 1.8 Öll meðferð áfengis og annarra fíkniefna er bönnuð í skólanum , á samkomum eða í ferðalögum á vegum skólans eða í hans nafni . 1.9 Óheimilt er að bera vopn í skólanum , hvort sem um er að ræða hnífa , skotvopn , rafbyssur eða önnur þau vopn er falla undir skilgreiningar vopnalaga 1988 nr. 16. 1.10 Neysla matar eða sælgætis í kennslustofum , vinnusölum eða á bókasafni er ekki leyfð . Neysla drykkja á bókasafni og í kennslustofum öðrum en tækjastofum / vinnusölum er aðeins leyfð í ílátum sem hægt er að loka tryggilega . 1.11 Notkun farsíma eða annarra snjalltækja í kennslustund er í samráði við kennara hverju sinni . 1.12 Nemendur bera sjálfir ábyrgð á verðmætum sínum . 1.13 Skemmdir sem nemendur kunna að vinna á húsnæði skólans eða eigum hans skulu þeir bæta að fullu . 1.14 Nemendum er óheimilt að leggja bifreiðum sínum í sérmerkt bílastæði starfsmanna . 2 . Reglur um skólasókn 2.1 Nemendur sæki allar kennslustundir í þeim áföngum sem þeir hafa valið sér og mæta stundvíslega . 2.2 Litið er svo á að ef nemandi mætir ekki í skólann fyrstu kennsluvikuna og hefur ekki gert grein fyrir fjarveru sinni ætli hann ekki að stunda nám í skólanum . 2.3 Ef kennsla hefst ekki stundvíslega og forföll kennara hafa ekki verið tilkynnt skulu nemendur spyrjast fyrir um orsökina á skrifstofu skólans . 2.4 Viðvera nemenda er metin með eftirfarandi hætti : Fjarvist úr kennslustund í meira en 20 mínútur – 1 fjarvistarstig Fjarvist úr kennslustund í minna en 20 mínútur – 0,5 fjarvistarstig Fari nemandi niður fyrir 80% heildarmætingu hefur skólinn rétt til að vísa honum úr skóla . Hafi nemandi fengið áminningu og verið vísað úr skólanum , á nemandinn ekki rétt á skólavist á næstu önn . Skólasóknareinkunn er gefin fyrir raunmætingu í námi 12 kennslustundir eða 15 einingar á önn hið minnsta . Hægt er að veita undanþágu á skólasóknarreglum fyrir afreksfólk í samræmi við kafla 16.2 í aðalnámskrá . Nemandi sem hyggst nýta sér undanþágu skal skila inn viðeigandi gögnum til viðkomandi skólastjóra . Einkunnir fyrir skólasókn : 3.1 Tölvubúnaður Tækniskólans er eign skólans og einungis ætlaður til náms , kennslu , kynningar og annarra þátta er samræmast markmiðum skólans . 3.2 Nemendur , sem eru að vinna verkefni vegna náms , hafa forgang í tölvur skólans . 3.3 Handhafi notendanafns í tölvukerfi skólans er ábyrgur fyrir allri notkun þess . 3.4 Skólinn áskilur sér rétt til að fara yfir , skoða og eyða gögnum á gagna-svæðum nemenda til að tryggja að reglum um notkun búnaðarins sé fylgt . 3.5 Gert er ráð fyrir að hver nemandi hafi til umráða heimasvæði ( Hdrif og OneDrive hjá Microrsoft ) . 3.6 Leiðbeiningar um aðgangs - og lykilorð að tölvukerfum eru á vef skólans . 3.7 Öll notkun á tölvum skólans og tölvukerfum utan þeirrar notkunar sem tengist skólastarfi er óheimil og er þar m.a. tengingar að eða frá , hverskonar niðurhal og netnotkun , uppsetning forrita , afritun gagna og hugbúnaðs annarra en eigin , breyta tengingum vélbúnaðs . Ef óskað er eftir hverskona annarri notkun tölvukerfa skólans en uppsetning kerfanna gerir ráð fyrir skal haft samband við tölvudeild skólans . 3.8 Ef óskað er eftir annarri notkun tölvukerfa skólans en uppsetning kerfanna gerir ráð fyrir skal haft samband við tölvu - og tæknideild skólans . Brjóti nemandi reglur skólans fær hann viðvörun . Ítrekuð brot á skólareglum geta leitt til brottvísunar úr skóla . Forráðamönnum ólögráða nemenda er gert viðvart um brot á skólareglum .